Moždani udar sve češći kod mladih
Najnovija studija ustanovila je nagli porast broja slučajeva mladih Amerikanaca koji su hospitalizovani zbog moždanog udara
Arijadna je doživela moždani udar sa 16 godina zbog kojeg joj je leva strana tela potpuno paralizovana. Njena majka Kerol Popma bila je prisutna kada se to dogodilo. Prilikom moždanog udara, ćelije mozga su oštećene ili uništene kada krvni ugušak ili masne naslage blokiraju krvne sudove kroz koje se mozak snabdeva neophodnim kiseonikom. U zavisnosti od toga koliko dugo traje blokada i koliko je moždanih ćelija uništeno, posledice moždanog udara kreću se od privremene paralize do smrti. Arijadna je imala sreću zato što je dobila medicinski tretman na vreme i što ga je dobro podnela. Ali stručnjaci kažu da 10 do 30 odsto moždanih udara može da bude fatalno. To je strahovanje koje se obično povezuje sa starijim osobama. Medjutim u najnovijoj federalnoj studiji navodi se da je od sredine 1990-ih godina zabaležen drastičan porast hospitalizacija zbog moždanog udara Amerikanaca ispod 35 godina starosti, uključujući tinejdžere i decu. Istraživači su kategorizovali bolničke podatke prema godinama i polu i zatim ih uporedili sa slučajevima moždanog udara tokom 1994. i 1995. sa sličnim slučajevima iz 2006. i 2007. Poredjenje je pokazalo porast od 51 odsto za muškarce izmedju 15 i 34 godine. Za žene istih godina, povećanje slučajeva moždanog udara bilo je samo 17 odsto. Meri Džordž iz Američkih centara za kontrolu i prevenciju bolesti u Atlanti, u državi Džordžija, bila je jedan od istraživača. Džordž kaže da su visok krvni pritisak, dijabetes i gojaznost faktori rizika za moždani udar. Ali ona dodaje da se studija nije bavila tim faktorima koji mogu da uzrokuju moždani udar. Stručnjaci za javno zdravlje smatraju da gojaznost kod tinejdžera i dece može da doprinese naglom povećanju broja hospitalizacija zbog udara. Doktorka Čelsi Kidvel, specijalista za moždane udare na univerzitetu Džordžtaun napominje da je bolja obaveštenost javnosti o faktorima rizika povezanih sa moždanim udarom veoma važna. „ Neki stručnjaci veruju da bi bolja obaveštenost pacijenata o rizicima i bolja dijagnoza i tretman stanja koja mogu da vode moždanom udaru mogla da pomognu da se pokrene još jedan trend koji je naglašen u studiji – smanjenje od 25 odsto u hospitalizaciji starijih Amerikanaca izmedju 35 i 65 godina starosti, uključujućih one preko 65 godina. Nejasno je zapravo koji faktori su uticali na to smanjenje i zašto se broj moždanih udara povećao medju mladjim Amerikancima. Istraživači iz Centara za kontrolu bolesti kažu da su potrebne nove studije kako bi se ispitala moguća veza sa životnimj stilom, ishranom, porodičnom genetikom i čak prirodnom okolinom.